5.9. Dialog indicator
| 5. Dialoguri diverse |

### 5.9. Dialog indicator

Fig. 15.95. Dialog de indicator

Acest dialog vă oferă, în aceeași fereastră, în timp real, poziția indicatorului mausului și valorile canalului din pixelul indicat, în modelul de culoare ales.

#### 5.9.1. Se activează dialogul

Dialogul „Indicator” este un dialog care se poate andoca; vedeți secțiunea Secțiune 2.3, „Dialoguri și andocare” pentru ajutor privind manevrarea acestuia.

Puteți să îl accesați:

- din meniul imagine: Ferestre → dialoguri care se pot andoca → Indicator.

- din meniul Filă în orice dialog care se poate andoca apăsând clic pe și selectând Adaugă o filă → Indicator.

#### 5.9.2. Opțiuni de dialog de „Indicator”

Pixeli

  Arată poziția pixelului indicat, în coordonatele X (orizontal) și Y (vertical), precizate în pixeli de la origine (colțul din stânga sus al pânzei).

Unități

  Arată distanța de la origine, în inci.

Casetă de încadrare a indicatorului

  Aceste informații sunt active atunci când există o selecție. X și Y sunt coordonatele din colțul din stânga sus al cadrului dreptunghiular care limitează selecțiile dreptunghiulare și eliptice. H și W sunt înălțimea și lățimea acestei cutii.

  Aceste informații ies și pentru celelalte selecții, dar ele sunt de interes mai redus și caseta de încadrare nu este vizibilă.

  Aceste informații referitoare la selecție rămân neschimbate când utilizați alt instrument, în timp ce coordonatele indicatorului variază.

Valorile canalului

  Valorile canalului pentru modelul de culoare selectat sunt prezentate mai jos. Ambele meniuri derulante conțin aceleași alegeri, ceea ce face mai ușor să comparați valorile de culoare ale unui anumit pixel folosind diferite modele de culoare. „Hex” este notația HTML pentru culoarea pixelului, în hexazecimal. Opțiunile din meniurile derulante sunt (Pixel este implicit):

  Pixel

    Canal cu valorile RGB. Această alegere afișează valorile roșu, verde, albastru și alfa ale pixelului, ca numere între 0 și 255.

  RGB

    Canalul cu valorile RGB. Această alegere afișează valorile pixelului, ca procente, pentru roșu, verde, albastru și alfa. De asemenea, arată valoarea hexazecimală a culorii pixelului.

  HSV

    Componentele HSV. Această alegere afișează Nuanța, în grade, precum și saturația, valoarea și alfa, pixelului, în procente.

  CMYK

    Valorile canalului CMYK. Această alegere afișează valorile, în procente, ale pixelului pentru cyan, magenta, galben, negru și alfa.

Eșantion combinat

  Dacă această opțiune este bifată (implicit), eșantionarea se efectuează pe toate straturile. Dacă nu este bifată, eșantionarea se efectuează numai pe stratul activ.

5.8. Dialog puncte de eșantionare |  | 5.10. Dialog pictură simetrică

Report a bug in GIMP Report a documentation error